**PONAVLJANJE SADRŽAJA ČETVRTOG RAZREDA**

**Pročitaj priču.**

PRIJATELJI(CE)

Imam prijateljicu Doricu. Ona mi je jako dobra prijateljica.

Na nju mogu računati kad sam:

bolesna

dosadna

posvađana s mamom

nesretno zaljubljena

osjetljiva

cendrasta

nespretna.

Imam prijateljicu Zoricu. Ona mi je napola dobra prijateljica.

S njom se mogu družiti kad sam:

vesela

pametna

dobra u školi

sretno zaljubljena

bezbrižna

najbolja u igranju graničara.

Ponekad razmišljam kako je život čudan. I kako sam našla prijateljice sličnih imena, a različite… Danas sam, na primjer, tužna. Kiša pada, moj brat Kiki ima anginu i osjećam se bezveze.

Dorici mogu priznati da sam bez veze i ona će me utješiti.

Zorici ne smijem priznati da sam bez veze jer će reći da joj dosađujem.

Što da radim?

Ne želim više razmišljati o prijateljstvu. Uzet ću slikovnicu „Tri praščića“ i Kikiju pročitati priču.

Kiki će se smijati kad ću glumiti vuka.(Usprkos angini.)

Kiki će se smijati kad ću glumiti praščiće. Grok! Grok! (Usprkos temperaturi.)

I bit ćemo najbolji prijatelji.

A to nije malo!!!

Sanja Pilić

1. **U priči potraži i napiši:**

vlastite imenice:

pet općih imenica:

1. **U zadanim rečenicama podcrtaj imenice.**

Imam prijateljicu Doricu. Moj brat Kiki je bolestan.

Razmišljam o životu i prijateljstvu.

1. **Ovim imenicama odredi rod i broj:**

prijateljstvo *imenica srednjeg roda, jednina*

riječi

srce

parkovi

grad

priča

1. **U zadanim rečenicama podcrtaj glagole.**

Kikiju ću pročitati priču i glumiti vuka.

Nazvat ću Doricu i priznati joj da sam bezveze.

1. **U zadanim rečenicama podcrtaj pridjeve.**

Na Doricu mogu računati kad sam nespretna, dosadna, osjetljiva i tužna.

Sa Zoricom se družim kad sam vesela, bezbrižna i sretna.

Kiki i ja se igramo u zagrebačkom dječjem parku.

1. **Podcrtane pridjeve iz rečenica prepiši u tablicu gdje pripadaju.**

|  |  |
| --- | --- |
| OPISNI PRIDJEVI | POSVOJNI PRIDJEVI |
|  |  |

1. **Popuni tablicu.**

|  |  |  |
| --- | --- | --- |
| PROŠLOST | SADAŠNJOST | BUDUĆNOST |
|  | glumim |  |
| govorio sam |  |  |
|  |  | ću putovati |

1. **Napiši zadane rečenice tako da glagol staviš u prošlost i budućnost.**

Mi razgovaramo.

Zorica odlazi u park.

Kiki trči u tatin zagrljaj.

1. **Načini posvojne pridjeve od vlastitih imenica u zagradama. Napiši ih na prazne crte. Pazi na završetke i slaganje s imenicom u rodu i broju.**

(ZAGREB) \_\_\_\_\_\_\_\_\_\_\_\_\_\_\_\_\_\_ razgovori

(TRSAT) \_\_\_\_\_\_\_\_\_\_\_\_\_\_\_\_\_\_ crkva

(SPLIT) \_\_\_\_\_\_\_\_\_\_\_\_\_\_\_\_\_\_\_\_ festival

(DUBROVNIK) \_\_\_\_\_\_\_\_\_\_\_\_\_\_\_\_\_ zidine

(GOSPIĆ) \_\_\_\_\_\_\_\_\_\_\_\_\_\_\_\_\_\_\_\_\_\_ vjetrovi

(IVAN) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bicikl

PETRA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ knjiga

(HRVOJE) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ računalo

1. **Prepiši rečenicu tako da skratiš sve riječi koje možeš skratiti.**

Dorica je učenica IV. razreda Osnovne škole Marina Držića u Vukovarskoj ulici.

1. **Napiši puni naziv pokrate.**

HV \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TOZ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HNK \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pažljivo pročitaj rečenice i stavi odgovarajuće znakove za doslovno navođenje riječi.**

Kako si danas upita me Dorica

Tiho sam odgovorila Tužna sam

Ja ću te utješiti rekla je Dorica a kiša će prestati.

1. **Napiši imena gradova, zavičaja, država i njihovih stanovnika pisanim slovima.**

BJELOVAR, NOVA GRADIŠKA REPUBLIKA HRVATSKA, SPLIĆANI,

AUSTRIJANAC, DALMATINCI, VARAŽDINKA, SLAVONCI